proxectonos/corpus_dominio_legal_administrativo_tmp huggingface dataset:
18/10/2011 | Administración LocalMunicipal
Carnota
Adxudicación PCC 2011

DON RAMON NOCEDA CAAMAÑO, ALCALDE PRESIDENTE DO CONCELLO DE CARNOTA, En relacion ao expediente de contratación da obra “ SANEAMENTO E PLUVIAIS NA ZONA ALTA DA CAPILLA E DA LAGOA-O PINDO”, do PCC 2011, unha vez formulada a proposta técnica de adxudicación e achegada polo licitador a documentación á que fai referencia a cláusula 16.1 do prego de cláusulas administrativas aprobadas polo Pleno da Deputación Provincial en sesión ordinaria de 29 de abril de 2011 (BOP 04-05-2011) e por Resolución desta Alcaldía de 3 de maio de 2011, De conformidade coa cláusula 16.3 do prego, Primeiro.- ADXUDICAR o contrato para a execución da obra “ SANEAMENTO E PLUVIAIS NA ZONA ALTA DA CAPILLA E DA LAGOA-O PINDO”, do PCC 2011, á empresa EXCAVACIONES Y OBRAS PÚBLICAS DE GALICIAS S. L CIF B 15.317.134, polo prezo de 104.950,00€ ( 88.940,68€ + 16.009,32€), e un prazo de execución de 63 días, tendo que presentar antes do inicio das obras o Plan de Seguridade e Saúde. Segundo.- A adxudicación notificarase aos licitadores e publicarase no B. O. P, de conformidade co apartado 15 do cadro de características do contrato. Terceiro.- A formalización do contrato deberá efectuarse non máis tarde dos quince días hábiles seguintes a aquel no que se reciba a notificación da adxudicación aos licitadores e na data que sinale a Administración. DADO en Carnota a 14 de outubro de 2011 O ALCALDE ANTE MIN, O SECRETARIO Asdo. Carlos Bousoño López
18/10/2011 | Administración LocalMunicipal
Ordes
Aprobación inicial ordenanza general precios publicos. Aprobación inicial derogacion ordenanzas precios públicos

O Pleno Corporativo Municipal en sesión extraordinaria, de data 7 de outubro de 2011, aprobou inicialmente a ordenanza xeral de prezos públicos. O Pleno Corporativo Municipal en sesión extraordinaria, de data 7 de outubro de 2011, aprobou inicialmente a derrogación das ordenanzas de prezos públicos seguintes:  Ordenanza reguladora do prezo público pola utilización da emisora municipal de radio para a emisión de anuncios publicitarios.  Ordenanza reguladora do prezo público polo servizo de gardería e almorzo nos CEIPs de Ordes.  Ordenanza reguladora do prezo público pola utilización do tanatorio municipal de “O Balado”. De conformidade co establecido no art.49. b da Lei 7/1985, de 2 de abril, ábrese un trámite de información pública, por prazo de trinta días, a contar dende o seguinte ao de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de que non se presenten reclamacións, entenderase definitivamente adoptado o acordo ata entonces provisional. Ordes, 7 de outubro de 2011 O Alcalde-Presidente Manuel Regos Boquete
18/10/2011 | Administración LocalMunicipal
Santa Comba
Licenza

Solicitando desta Alcaldía INTEGRAL MANAGEMENT FUTURE RENEWABLES, S. L., representada por don Antonio Nicolas Milano Fernandez Blanco, licenza municipal de actividade para un almacén e taller de compoñentes e consumibles eléctricos e mecánicos, a situar na parcela n.° 28 do polígono industrial da Braña Rica, cumprindo o disposto no artigo 8.1 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte (20) días hábiles, coa fin de que durante o mesmo –que comezará a contarse dende o día seguinte ao da última inserción do presente edicto no Boletín Oficial da Provincia ou no Diario Oficial de Galicia– poidan examinar o expediente, na Secretaría deste Concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Santa Comba, 20 de setembro de 2011. O alcalde Asdo.: Antonio Manuel Landeira Gallardo
18/10/2011 | Administración LocalMunicipal
Boiro
Publicación definitiva aprobación Expte. M. C. nº 6/2011

Aprobado definitivamente o expediente de modificación de créditos nº 6/2011 (nº 1 de CE ou SC), procédese á publicación do resumo por capítulo dos créditos definitivos do Orzamento 2011 (inclúe da modificación de créditos nº 1 ata a 7): O que se fai público para xeral coñecemento e efectos. Boiro, 10 de outubro de 2011 O alcalde-Presidente en funcións Tatiana Marcela Del Ferrero Buro
18/10/2011 | Administración LocalMunicipal
Cesuras
Baixa de oficio no padrón municipal de habitantes

Tendo coñecemento esta Alcaldía do feito de que a persoa empadroada neste Concello, abaixo mencionada, non reside neste término municipal, incumprindo deste modo os requisitos establecidos no artigo 54 do Regulamento de Poboación e Demarcación Territorial para figurar no Padrón de Habitantes, que establece que “Toda persoa que viva en España está obrigada a inscribirse no padrón do municipio no que resida habitualmente. Quen viva en varios municipios deberá inscribirse únicamente no que habite durante máis tempo ao ano”. Ábrese un prazo de quince días, a contar desde o seguinte ao da publicación do presente edicto no Boletín Oficial da Provincia, para que o interesado presente ante esta Alcaldía as alegacións que considere pertinentes respecto a súa situación no padrón de habitantes, advertíndolle que finalizado dito prazo, efectuaranse os trámites necesarios para proceder á baixa de oficio en dito padrón. Persoa mencionada: - Don Marius Valentin Sabban Linuesa DNI XXXXXXXXX Cesuras, 6 de outubro de 2011 O ALCALDE, Asdo.: Julián Lucas Ramírez
18/10/2011 | Administración LocalMunicipal
A Laracha
Modificación plano NR-P24 do Plan xeral de ordenación municipal

O Pleno da Corporación, en sesión ordinaria de 28 de setembro de 2011, acordou modificar o plano NR-P24 do Plan Xeral de Ordenación Municipal do Concello da Laracha aprobado definitivamente polo Pleno da Corporación o 30 de xuño de 2003 (BOP nº 157 de 10/06/2003), suprimindo o debuxo do camiño que atravesa de norte a sur a parcela 127 do polígono 62 do Catastro de Rústica, en cumprimento da sentencia firme de 28-11-2005, interpretada por auto firme de 12-12-2008, do recurso contencioso-administrativo, procedemento ordinario 0004826/2001. O que se fai público para xeral coñecemento. A Laracha, a 7 de outubro de 2011 O alcalde José Manuel López Varela
18/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.28418-Manuela Lado Berbia-Mazaricos

CLAVE: DH. W15.28418 Bogumila Sacuiu Chorlton con DNI XXXXXXXXX, Manuel Inocencio Iusco Marciano con DNI XXXXXXXXX e Manuel Sanchiño Berbia con DNI XXXXXXXXX, todos eles con enderezo en Agar-Berbia, en Mazaricos (A Coruña), Solicita AUTORIZACIÓN para obras de construción dun muro de contención no linde este das parcelas 86, 87 e 88 do polígono 60 de Mazaricos. O muro terá unha lonxitude de 47 m. e farase a base de escollera careada. Para a realización do mesmo, demontarase un ancho nas parcelas correspondente ó espazo que ocupen as pedras e a altura do mesmo non interromperá a zona de servidume. A distancia ó regato será suficiente de xeito que este non sufra ningún tipo de afección. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 30 de setembro de 2011 O xefe do Servizo Territorial da Zona Galicia-Centro Chadi Bandera Gomez Urda
18/10/2011 | Administración LocalMunicipal
Sada
Servizos Económicos
Establecemento do prezo público para actividades sociais dirixidas a persoas maiores de 55 anos correspondentes ao período 2011-2012

A Xunta de Goberno Local deste Concello, en sesión extraordinaria celebrada o día 29 de setembro de 2011, adoptou, entre outros, o seguinte acordo: Visto o expediente tramitado a proposta da Concellería delegada de Benestar, no que figura informe económico-financeiro da Intervención (referencia MM 80/2011), para o establecemento do prezo público para actividades sociais dirixidas a persoas maiores de 55 anos, no que se acreditan razóns sociais relacionadas co fomento da participación social das persoas maiores e a evitación do seu illamento.- Conforme ao disposto nos artigos 127, 41 e 47 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e de conformidade co disposto na vixente ordenanza xeral de prezos públicos, acórdase por unanimidade: Establecer o prezo público para a participación nas actividades sociais dirixidas a persoas maiores de 55 anos, nos seguintes termos: - Tarifa: 5,00.- euros mensuais por actividade polo período comprendido entre o outubro de 2011 e xuño de 2012.- - Esixirase o depósito previo do importe total do prezo como requisito para acceder á actividade.- - O custo previsible da actividade non cuberto polo prezo público estímase en 7.516,80.- euros, importe que se financiará con cargo á aplicación orzamentaria 231.0.22612.- - Este prezo público comezará a esixirse dende o día seguinte ao da publicación do presente acordo no taboleiro de edictos do Concello e no Boletín Oficial da Provincia.-” Sada, a 4 de outubro de 2011 O Alcalde Ernesto Anido Varela
18/10/2011 | Administración LocalMunicipal
Culleredo
Urbanismo
Licenza municipal para apertura de cafetería - bar

Dª. MARIA JUDITH SCHIAU UBIETO, solicitou unha licenza municipal para a apertura dunha Cafetería-Bar nun local situado na Avda. de Acea de Ama núm.53 baixo dereita, parroquia de Rutis. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 5 de outubro de 2011. O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
18/10/2011 | Administración LocalMunicipal
Brión
Aprobación definitiva de expediente de modificación de créditos

O Pleno do Concello, en sesión do 7 de setembro de 2011, aprobou inicialmente o expediente de modificación de créditos MC 26/2011, de créditos extraordinarios e suplemento de créditos, financiado con cargo a remanente líquido de tesourería para gastos xerais, que se tramita dentro do vixente orzamento deste Concello. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Brión, 10 de outubro de 2011. O alcalde AsdO. José Luis García García
18/10/2011 | Administración LocalMunicipal
Tordoia
Desafectación de edificios escolares

Por acordo do Pleno na sesión ordinaria celebrada o día 29 de Setembro de 2011 aprobouse iniciar o procedemento para a desafectación dos bens inmobles escolares, para que deixen de ser destinados ao uso ou servizo público, cambiando a súa cualificación de ben de dominio público a ben de carácter patrimonial e que se describen a continuación: edificios escolares sitos en: Santaia – parroquia de Gorgullos, con cualificación xurídica de ben de dominio público – servizo público, inscrito no Rexistro da Propiedade de Ordes, Tomo 238, Libro 30, Folio 157 Finca 4938, Inscrición 1 e no Libro Inventario de Bens da Corporación Local co número 1008; e Pedrasalgueira – parroquia de Anxeriz, con cualificación xurídica de ben de dominio público - servizo público, inscrito no Rexistro da Propiedade de Ordes, Tomo 350, Libro 39, Folio 219, Finca 7100, Inscrición 1 e no Libro Inventario de Bens da Corporación Local con úmero 1014. De conformidade co artigo 8 do Real Decreto 1372/1986, do 13 de xuño, polo que se aproba o regulamento de bens das entidades locais, o expediente queda sometido a información pública polo prazo de UN MES, a contar dende o día seguinte ao de publicación do presente anuncio no Boletín Oficial da Provincia e no taboleiro de anuncios do concello; ao longo deste prazo, os interesados poderán presentar as alegacións que estimen oportunas. En Tordoia a 30 de Setembro de 2011 O Alcalde, Asdo.: Antonio Pereiro Liñares
18/10/2011 | Administración LocalMunicipal
Ordes
Información pública expediente promovido por Textilbastian, SL para instalación e posta en funcionamento de taller de confección de roupa na rúa Alfonso Senra, n.º 26-28-baixo, Ordes

Información pública expediente promovido por Textilbastian, SL para instalación e posta en funcionamento de “taller de confección de roupa” na rúa Alfonso Senra, nº 26-28-baixo, Ordes. Textilbastian, SL solicitou licenza municipal para legalización de “taller de confección de roupa” na rúa Alfonso Senra, nº 26-28-baixo, Ordes, expte.192/2011 – 2011/026/000003, cumprindo o disposto no art.8.1 do Decreto 133/2008, do 12 de xuño, no que se regula a avaliación da incidencia ambiental, sométese a información pública por período de vinte días hábiles, coa fin de que durante o mesmo –que comezará a contarse dende a publicación do último anuncio no Boletín Oficial de Provincia ou no DOGA- poidan examinar o expediente, no Departamento de Urbanismo e Aperturas deste concello, as persoas que dalgún xeito se consideren afectadas polas actividades que se pretenden instalar e formular por escrito as reclamacións ou observacións que se estimen oportunas. Ordes, 7 de outubro de 2011 O Alcalde, Asdo.: Manuel Regos Boquete
18/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29083.-Mónica Lestón París-Muxía

CLAVE: DH. W15.29083 Dona Mónica Lestón París, con DNI: XXXXXXXXX, e con enderezo no lugar de Sorna 26, Couceiro, 15125 Muxía (A Coruña), Solicita AUTORIZACIÓN para construír un almacén de apeiros de labranza ou alpendre, na zona de policía do río Sorna, a unha distancia mínima duns 19 m, ó seu paso polo lugar de Sorna, na parroquia de Couceiro, no concello de Muxía (A Coruña). A dita construción farase na parcela de referencia catastral 5748705MH8654N0001PO, propiedade de Lucia Alicia Fado Quiquia, que ten unha superficie total de 2.412 m2 e na que existen outras construcións da propia explotación agropecuaria que se pretende ampliar; e linda polo norte coa parcela de referencia catastral 5748706MH8654N; polo sur e polo oeste con camiños públicos; e polo leste co dito río. O alpendre proxectado ten planta baixa, unha altura total de 6 m, ocupa unha superficie total construída en planta duns 120 m2, e farase con bloques de formigón e cuberta de fibrocemento. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 30 de setembro de 2011 O xefe do Servizo Territorial da Zona Galicia-Centro Osane Lyoubi Ramirez de la Piscina
18/10/2011 | Administración LocalMunicipal
Camariñas
Notificación proposta de resolución de expediente sancionador

Con data 22 de setembro de 2011 formulouse proposta de resolución pola instrutora do procedemento seguido neste Concello por infracción do regulamento do cemiterio municipal de Camariñas. Ao non poder realizar a notificación persoal no último domicilio coñecido, mediante a presente, e ao amparo do disposto no art.59.5 da lei 30/1992, de réxime xurídico das administración públicas e procedemento administrativo común, notifícase á interesada que figura no anexo, a devandita proposta de resolución, de conformidade co previsto nos arts.18 e 19 do RD 1398/1993, do 4 de agosto, regulamento para exercicio da potestade sancionadora, dispoñendo a interesada dun prazo de quince días hábiles, que comezarán a constar desde o seguinte á publicación no BOP da presente para que poida formular as alegacións e presentar os documentos que estime pertinentes ante a instrutora do procedemento, significándolle que o expediente e o contido integro da proposta de resolución atopase a súa disposición nas oficinas xerais do Concello de Camariñas, sitas na Praza Insuela, nº 57, tendo en conta que en atención ao previsto polo art.61 da lei 30/1992, o acto non se publica na súa integridade. Expediente e materia: Infracción do regulamento do cemiterio municipal de Camariñas. Infractora: Mª Cristina Fernández Pasantes. Infracción e cualificación da infracción: Cubrición da parte destinada a cinceiro de tres panteóns, en mármore de dúas cores, nunha superficie aproximada de dous metros de longo por setenta centímetros de ancho, no cemiterio municipal de Camariñas. Carecendo dita actuación da oportuna autorización municipal. Infracción leve de conformidade co previsto no art.22.1 e 3 do regulamento do cemiterio municipal de Camariñas. Sanción: 6,01 € de conformidade co art.24 do regulamento do cemiterio municipal de Camariñas, así mesmo e ao abeiro do art.22 do Real Decreto 139/8/1993, do 4 de agosto, regulamento para o exercicio da potestade sancionadora, a infractora deberá repoñer ao seu estado orixinario a situación alterada pola infracción. Camariñas, 14 de outubro de 2011, A instrutora, Dna. Amaury Link Parames.
18/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29099-Maderas Caamaño, SC.-Vimianzo

CLAVE: DH. W15.29099 Maderas Caamaño, S. C., co CIF: G-15.538.945-E e con enderezo en Rego-Berdoias 3, 15129 Vimianzo (A Coruña), representada por D. Manuel Caamaño Ogando, Solicita AUTORIZACIÓN as obras e instalacións incluídas no proxecto básico e de execución denominado “Planta para clasificación, pesado y aserrado, y parque de maquinaria forestal”, no que se inclúe unha nave para clasificación, pesado e serra de madeira, localizada na zona de policía do río Castro, a unha distancia mínima duns 55 m, ó seu paso polo lugar de Rego, na parroquia de Berdoias, no concello de Vimianzo (A Coruña). As ditas instalacións faranse na parcela de referencia catastral 15093A034 003670000QM, que ten forma irregular e unha superficie total de 47.779 m2, e linda polo norte co dito río; polo sur coa estrada AC-552, á altura do p. q. 73+500; polo leste cun camiño público; e polo oeste coa parcela 351 do polígono 34. A nave proxectada ten unha única planta, unha altura total duns 9 m, e ocupará unha superficie total construída en planta duns 1.000 m2. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 30 de setembro de 2011 O xefe do Servizo Territorial da Zona Galicia-Centro Candelaria Rosario Juangarcia Tudosoiu
18/10/2011 | Administración LocalMunicipal
Mugardos
Baixa de oficio no padrón de habitantes de D. Francisco Fernando Piñeiro Tenreiro

Esta Alcaldía con data 03.10.2011 dictou resolución pola que se ordena incoación de expediente de baixa de oficio no Padrón Municipal de Habitantes da persoa seguinte: D. CHRISTOPHER JOSEPH ALFREDO MARTIN STAMENOV VIZCARRONDO, D. N. I.XXXXXXXXX por incumprimento da lexislación vixente en materia de Padrón de Habitantes ao figurar empadroado infrinxindo os requisitos establecidos no art.54 do Regulamento de Poboación e Demarcación Territorial das Entidades Locais, por non residir neste concello. Non sendo posible practicar a notificación no domicilio do interesado e de acordo co establecido no artigo 59 da Lei 30/1992, de 26 de novembro, comunícalle, por medio deste anuncio, que poderá examinar o expediente de baixa de oficio na oficina municipal do Padrón de Habitantes e, así mesmo, formular perante esta Alcaldía as alegacións que estime pertinentes no prazo de dez días, contados desde o seguinte á publicación do presente anuncio no Boletín Oficial da Provincia. De non presentar alegacións en prazo e, unha vez recibido o informe favorable do Consello Provincial de Empadroamento, procederase á baixa da inscrición padroal coa data do informe. Mugardos, 4 outubro 2011. O ALCALDE. ASDO.: XOSÉ FERNÁNDEZ BARCIA
18/10/2011 | Administración LocalMunicipal
Culleredo
Economía, Facenda, Réxime Interior
Aprobación definitiva da modificación da relación de postos de traballo

O Pleno do Concello, en sesión celebrada o día 29 de setembro de 2011, aprobou definitivamente a modificación da relación de postos de traballo. En cumprimento do disposto no artigo 127 do Real decreto lexislativo 781/1986, polo que se aproba o texto refundido das disposicións legais vixentes en materia de réxime local, faise pública a citada modificación da relación de postos de traballo. Culleredo, 10 de outubro de 2011. Concelleira delegada da área de administración local, cultura e participación cidadá Alicia Ferreiro Varela RELACIÓN DE POSTOS DE TRABALLO RELACIÓN DE POSTOS DE TRABALLO - Abreviaturas utilizadas
18/10/2011 | Administración LocalMunicipal
Santiago de Compostela
Departamento de Tráfico. Xestión de Multas
Relación edictal de notificación de sancións de expedientes sancionadores en materia de tráfico

Acto que se notifica: resolucións sancionadoras en materia de tráfico De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, por non terse podido practicar notificación no último enderezo coñecido, fanse públicas as seguintes notificacións de resolución de expedientes sancionadores en materia de tráfico polas que se comunica que esta Alcaldía, á vista das dilixencias practicadas, acordou dictar resolución sancionadora e dar por concluídos os respectivos expedientes. O interesado deberá facer efectiva a sanción dentro dos 15 días hábiles seguintes á data da súa firmeza, coa advertencia de que, de non facelo, procederase ao seu cobro pola vía de constrinximento incrementando a sanción cos recargos establecidos no artigo 28 da Lei 58/2003 do 17 decembro, xeral tributaria, e, no seu caso, cos correspondentes xuros de mora, artigo 21.2 RD 320/94 do 25 de febreiro, polo que se aproba o Regulamento do procedemento sancionador en materia de tráfico, circulación de vehículos a motor e seguridade vial). Contra esta resolución que esgota a vía administrativa poderá interpoñer recurso potestativo de reposición ante esta alcaldía no prazo dun mes, ou recurso contencioso administrativo ante o Xulgado Contencioso-Administrativo de Santiago no prazo de dous meses, contados a partires do día seguinte ao da publicación deste anuncio, sen perjuicio de que o interesado poida ejercitar calquera outro recurso que estime procedente. En Santiago a 05 de outubro do 2011. O ALCALDE P. D. (Decreto de delegación 5 de xullo de 2011) Asdo. O CONCELLEIRO-DELEGADO DE TRÁFICO ASDO. D. JOSE ALBINO VAZQUEZ ALDREY
18/10/2011 | Administración LocalMunicipal
Culleredo
Urbanismo
Apertura cafe-bar

D. NAEEM BENCHRIF KATONA solicitou unha licenza municipal para a apertura dun Café-Bar, nun local situado na Avda. da Coruña, núm.26 baixo, parroquia do Burgo. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 4 de outubro de 2011. O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
18/10/2011 | Administración LocalMunicipal
Ferrol
Ordes de execución de limpeza de predios

ORDES DE EXECUCIÓN DE LIMPEZA DE PREDIOS Tendo en conta o establecido nos artigos 9 e 199.1 da Lei 9/2002, do 30 de decembro, de ordenación urbanística e protección do medio rural de Galicia, e Lei 3/2007 de prevención de incendios forestais de Galicia, comunícaselles aos titulares das parcelas que se relacionan a continuación (cumprindo así o establecido no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común) que se iniciou expediente de orde de execución dos traballos de limpieza precisos nas parcelas da súa titularidade que se indican, por razóns de seguridade, salubridade, ornato público e habitabilidade. Os expedientes atópanse no Departamento de Medio Ambiente do Concello de Ferrol (praza de Armas, s/n, 15402 Ferrol), concedéndolle aos interesados un prazo de 10 días hábiles, contados desde o día seguinte ao da publicación do presente anuncio no Boletín Oficial da Provincia, para formular cantas alegacións, documentos ou informacións estimen convenientes. Ferrol, 12 de setembro de 2011. O concelleiro delegado da Área de Medio Ambiente, Urbanismo, Servizos e Seguridade Asdo.: Guillermo Eva Pérez
18/10/2011 | Administración LocalMunicipal
Trazo
Aprobación inicial da modificación das ordenanzas fiscais reguladoras das taxa spolo subministro de auga potable e saneamento

O Pleno do Concello, en sesión ordinaria celebrada en data 29-09-11, acordou a aprobación inicial da modificación das ordenanzas fiscais reguladoras das taxas polo subministro de auga potable e saneamento, polo que en cumprimento do disposto no art.17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente a información pública polo prazo de trinta días, a contar dende o seguinte ó da publicación deste anuncio no BOP para que os interesados poidan examinar o expediente e presentar as reclamacións que estimen oportunas. Trazo, 10 de outubro de 2011. O alcalde Asdo. José Dafonte Varela
18/10/2011 | Administración LocalMunicipal
Narón
Intervención
Aprobación dos padróns de contribuíntes pola prestación do servizo de axuda no fogar-libre concorrencia e dependencia correspondente a xullo do ano 2011

A Xunta de Goberno Local, en sesión celebrada o día 29 de setembro de 2011, adoptou entre outros o acordo seguinte: 1.–Aprobar o padrón de contribuíntes pola prestación do servizo de axuda no fogar-libre concorrencia, correspondente ao mes de xullo do ano 2011: que comenza por GUAYA KHAFFOU, YEGOR e remata por ODDY URSACHI, JESUS OVIDIO, cun total de 41 usuarios atendidos, cun importe de 797,68 euros.2.–Aprobar o padrón de contribuíntes pola prestación do servizo de axuda no fogar-dependencia, correspondente ao mes de xullo do ano 2011: que comenza por VAN HORENBEKE, SORIN ANDREI TORRONTEGUI e remata por JOSE SEVERO SERGIO GABRIEL ESTEBA BERRADRE, M.ª GENEROSA, cun total de 107 usuarios atendidos, cun importe de 7.300,16 euros.3.–De acordo co disposto no artigo 75 da Ordenanza fiscal xeral de xestión, recadación e inspección, os padróns serán expostos ao público durante un prazo de quince días, que se contarán a partir do día seguinte ao da publicación do anuncio no Boletín Oficial da Provincia. O anuncio de publicación no BOP surte os efectos de notificación colectiva, ao abeiro do artigo 102 da Lei xeral tributaria.4.–Durante dito prazo os interesados poderán examinar os padróns e interpoñer contra os mesmos e ante a Xunta de Goberno Local o recurso de reposición previo ao contencioso-administrativo a que se refire o artigo 108 da Lei 7/1985.5.–A cobranza das taxas aprobadas verificarase na forma e período que se establecen nas respectivas ordenanzas reguladoras. Narón, 3 de outubro de 2011. O alcalde José Manuel Blanco Suárez
18/10/2011 | Administración LocalMunicipal
Narón
Intervención
Aprobación dos padróns de contribuíntes pola prestación do servizo de axuda no fogar-libre concorrencia e dependencia correspondente ao mes de xuño do ano 2011

A Xunta de Goberno Local, en sesión celebrada o día 29 de setembro de 2011, adoptou entre outros o acordo seguinte: 1.–Aprobar o padrón de contribuíntes pola prestación do servizo de axuda no fogar- libre concorrencia, correspondente ao mes de xuño do ano 2011: que comenza por RIOTORTO BAKAYOKO, MARIA ILDA e remata por ESPIGOL CAMPIÑAS, MARIA PILAR CARMEN, cun total de 46 usuarios atendidos, cun importe de 943,84 euros.2.–Aprobar o padrón de contribuíntes pola prestación do servizo de axuda no fogar-dependencia, correspondente ao mes de xuño do ano 2011: que comenza por LOPEZ CERON, MONICA JOHANNA NESTAR e remata por JHONNY DAVID MONTIL NIEVA, M.ª GENEROSA, cun total de 110 usuarios atendidos, cun importe de 7.478,13 euros.3.–De acordo co disposto no artigo 75 da Ordenanza fiscal xeral de xestión, recadación e inspección, os padróns serán expostos ao público durante un prazo de quince días, que se contarán a partir do día seguinte ao da publicación do anuncio no Boletín Oficial da Provincia. O anuncio de publicación no BOP surte os efectos de notificación colectiva, ao abeiro do artigo 102 da Lei xeral tributaria.4.–Durante dito prazo os interesados poderán examinar os padróns e interpoñer contra os mesmos e ante a Xunta de Goberno Local o recurso de reposición previo ao contencioso-administrativo a que se refire o artigo 108 da Lei 7/1985.5.–A cobranza das taxas aprobadas verificarase na forma e período que se establecen nas respectivas ordenanzas reguladoras. Narón, 3 de outubro de 2011. O alcalde José Manuel Blanco Suárez
18/10/2011 | Administración LocalMunicipal
Camariñas
Decreto de Alcaldía delegando funcións

Por ter que ausentarme da Alcaldía o día 6 de outubro de 2011, de conformidade co disposto no artigo 23.3 da Lei 7/1985, do 2 de abril, reguladora das bases de Réxime local; no artigo 63 da Lei 5/1997, do 22 de xullo, de Administración local de Galicia; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades locais, nesta data ACORDO: PRIMEIRO. Delegar as funcións da Alcaldía durante o día 6 de outubro de 2011 na 1ª tenente de alcalde, Dna. Florin Yuba Stocco. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm 1 da parte resolutiva de este Decreto, a presente delegación quedaría automáticamente revogada. SEGUNDO. Que as resolucións administrativas que se adopten no exercicio desta delegación, se notifiquen ao interesado con identificación de dita circunstancia. TERCEIRO. Notificar a presente resolución á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 5 de outubro de 2011 O Alcalde, Asd. John Colin Rodriguez de Lope Pedralva
18/10/2011 | Administración LocalMunicipal
Narón
Intervención
Edicto padrón de contribuintes por auga, saneamento, canon de saneamento, aluguer de contador e lixo correspondente ao 3º trimestre do ano 2011

A Xunta de Goberno Local, en sesión celebrada o día 29 de setembro de 2011, adoptou entre outros o acordo seguinte: 1.- Aprobar o padrón de contribuíntes por auga, saneamento, canon de saneamento, aluguer de contador e lixo, correspondente ao 3º trimestre do ano 2011, que comeza por A CERVECERÍA DA CASTELA S. L. e remata con Ana Vanessa Diaz de Garayo Bahr, cos seguintes importes: 2.- De acordo co disposto no artigo 75 da ordenanza fiscal xeral de xestión, recadación e inspección, o padrón será exposto o público durante un prazo de quince días, que se contarán a partir do día seguinte da publicación do anuncio no BOP. O anuncio de publicación ten os efectos de notificación colectiva, ao abeiro do artigo 102 da Lei Xeral Tributaria.3.- Durante dito prazo os interesados poderán examinar o padrón e interpoñer contra o mesmo e ante a Xunta de Goberno Local o recurso de reposición previo ao contencioso- administrativo a que se refire o artigo 108 da lei 7/1985.4.- O prazo de ingreso en período voluntario será nos meses de novembro e decembro de 2011. Transcorrido o prazo indicado, iniciarase o período executivo, que determina o devengo do recargo de prema e dos intereses de demora, dacordo co previsto na Lei Xeral Tributaria. Narón, 3 de outubro de 2011 O Alcalde José Manuel Blanco Suárez
18/10/2011 | Administración LocalMunicipal
Lousame
Delegación das funcións da Alcaldía por ausencia do titular

Tendo que ausentarme do termo municipal os días 7 e 10 de outubro 2011, e considerando o disposto no artigo 63 da Lei 5/97, de 22 de xullo, de réxime local de Galicia, así como os artigos 44 e 47 do ROFRJEL, do 28 de novembro de 1986.1º.- Que os días 7 e 10 de outubro, me substitúa na totalidade das miñas funcións á primeira tenente de alcalde a Carmen Amaya El Hakour Labory.2º.- Dar traslado do presente decreto á interesada para coñecemento e aceptación, e no seu caso, do seu contido.3º.- Publicar o decreto no BOP, sen prexuízo de que produza efectos dende o día do seu outorgamento.4º.- Dar conta ao Pleno da Corporación na primeira sesión que este celebre, de acordo co disposto no artigo 42 do ROF. Lousame, 6 de outubro de 2011 Asdo.: José Santiago Freire Abeijón, alcalde
18/10/2011 | Administración LocalMunicipal
Arteixo
Servizos Económicos
Exposición pública da aprobación provisional das Ordenanzas fiscais n.º 7 e 10

O Concello Pleno, en sesión celebrada o día 29 de setembro de 2011, acordou: 1. Derrogar a Ordenanza fiscal nº 7 “Taxa polo outorgamento de licenzas urbanísticas” e aprobar provisionalmente a nova Ordenanza fiscal nº7 “Taxa pola intervención municipal nas comunicacións previas, declaracións responsábeis e no outorgamento de licenzas urbanísticas.2. Derrogar a Ordenanza fiscal nº 10 “Taxa polo outorgamento de licenzas de apertura de estabelecementos” e aprobar provisionalmente a nova Ordenanza fiscal nº 10 “ Taxa pola intervención municipal nas comunicacións previas, declaracións responsábeis e no outorgamento de licenzas de apertura de estabelecementos”. O acordos citados foron adoptados en virtude do sinalado no artigo 17 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, expoñéndose ao público os respectivos expedientes, por un prazo de trinta días, mediante inserción do presente edicto no Boletín Oficial da Provincia e no diario “La Voz de Galicia”, así como, en cumprimento do precepto citado, no taboleiro de edictos do Concello. O prazo citado comezará a contar a partir da derradeira das publicacións realizadas. Durante este período, tódolos interesados poderán examinar os expedientes na intervención municipal e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, os textos até entón provisionais, entenderanse definitivamente aprobados, procedéndose á publicación dos textos íntegros da novas ordenanzas citadas. Arteixo, 30 de setembro de 2011 Por delegación, Decreto 989/2011 Asdo: Mª José Riveiro Martínez Concelleira de Servizos Económicos
18/10/2011 | Administración LocalMunicipal
Pontedeume
Anuncio de licitación expediente OA-08-2011

a) Organismo: Concello de Pontedeume b) Dependencia que tramita os expedientes: Secretaría c) Nº expediente: OA- 08-2011 1.2.- Obra que conta con financiamento da Consellería de Economía e Industria a) Descripción do obxecto: Acondicionamento interior de edificio para implantación de Mercado Provisional de Pontedeume b) Lugar de Execución: Concello de Pontedeume. c) Prazo de execución (meses): Seis. a) Tramitación: Urxente b) Procedemento: Aberto, cun único criterio de valoración: factor precio.4.- Obra Plurianual. Presuposto de licitación. Valor estimado: 335.327,46 €; IVE (18%): 60.358,94 €; Importe Total: 395.686,64 €, cos seguintes límites orzamentarios: - Exercicio orzamentario 2011: 158.274,66 € (ive 18% incluído) [Condicionado á entrada en vigor da modificación presupostaria nº 20/11, subexpediente nº 02/11 de suplemento de crédito nos termos previstos no Prego] - Exercicio orzamentario 2012: 237.411,98 € ( ive 18% incluído) Provisional: Non se esixe Definitiva: o 5% do precio de adxudicación (excluído o IVE) Entidade: Concello de Pontedeume Enderezo: Rúa Real nº13 Localidade e Código Postal: 15600 Pontedeume Teléfono: 981 433054 Fax: 981 433368 7.- Clasificación do Contratista: Non se esixe. a) Data límite de presentación: dentro do prazo de 13 días naturais, a contar dende o seguinte ao da última publicación do presente anuncio de licitación no BOP, no DOG ou no perfil do contratante, en horario de 9:00 a 14:00 horas. b) Hora límite: ata as 14:00 horas do derradeiro día do prazo de presentación. c) Documentación a presentar: a sinalada na Claúsula 12 do Prego de Claúsulas Administrativas Particulares que haberán de rexer para a contratación urxente mediante procedemento aberto cun único criterio de valoración da obra Acondicionamento interior de edificio para implantación de Mercado Provisional de Pontedeume. d) Lugar de Presentación: 1ª.- Entidade: Concello de Pontedeume. Rexistro Xeral 2ª.- Enderezo: Rúa Real nº 13 3ª.- Localidade e Código Postal: 15600 Pontedeume a) Data: o cuarto día hábil seguinte ao que remate o prazo de presentación de proposicións. No caso de cadrar en sábado, trasladarase ao día hábil seguinte b) Hora: 14:00 horas 10.- Outras informacións: A obter no lugar e polos medios indicados no punto 6 do presente anuncio e no perfil do contratante: www.pontedeume.es Serán de conta do adxudicatario os gastos sinalados no Prego. Pontedeume, 11 de outubro de 2011 O alcalde Gabriel Torrente Piñeiro
18/10/2011 | Administración LocalMunicipal
Melide
Licenza apertura establecemento

Solicitada neste Concello, por D. CURT LUIS MAXIMO DE OCHOA MAGILL e/r TUBOS MELIDE SC autorización para a apertura dun establecemento para REFORMA PARCIAL E CAMBIO DE ACTIVIDADE PARA CAFÉ- CONCERTO sito na Rúa Galicia, nº 15 e Rúa Concepción Arenal, nº 18-baixo, deste termo municipal, faise público que o expediente está exposto durante dez días, co obxecto de que poidan presentarse as reclamacións que se consideren oportunas. Melide, 6 de outubro de 2011 A ALCALDESA, Mª. Angeles Vázquez Mejuto
18/10/2011 | Administración LocalMunicipal
Sada
Servizos Económicos
Establecemento do prezo público pola prestación do servizo da Escola de Teatro 2011-2012

A Xunta de Goberno Local deste Concello, en sesión extraordinaria celebrada o día 29 de setembro de 2011, adoptou, entre outros, o seguinte acordo: Visto o expediente tramitado a proposta da Concellería delegada de Cultura, Xuventude e Ocio, no que figura informe de Intervención (referencia MM 79/2011), para o establecemento de prezo público pola prestación do servizo de escola de teatro 2011-2012.- Conforme ao disposto nos artigos 127, 41 e 47 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, de conformidade co disposto na vixente ordenanza xeral de prezos públicos, acórdase por unanimidade: Establecer o prezo público pola participación na escola de teatro 2011-2012, nos seguintes termos: - Tarifa: - 50,00.- euros por alumno.- - Establécese o fraccionamento da matrícula en dous prazos: 25,00.- euros nun prazo inicial do 10 ao 21 de outubro, e 25,00.- euros nun segundo prazo do 14 ao 25 de novembro. En caso de existencia de prazas, poderanse admitir novas inscricións ata a finalización do segundo prazo de matrícula, formalizándose neste caso cun pago único de 50,00.- euros. - O custo previsible da actividade non cuberto polo prezo público estímase en 2.660,24.- euros, importe que se financiará con cargo á aplicación orzamentaria 334.0.22636.- - Este prezo público comezará a esixirse dende o día seguinte ao de publicación do presente acordo no taboleiro de edictos do Concello e no Boletín Oficial da Provincia.-” Sada, a 4 de outubro de 2011 O Alcalde Ernesto Anido Varela
18/10/2011 | Administración LocalMunicipal
Corcubión
Anuncio da aprobación definitiva da modificación puntual do Plan especial do casco histórico de Corcubión, parcela nº 3, couzada 7

O Pleno deste Concello, en Sesión do 15 de Setembro de 2011, por maioría dos seus membros, entre outros adoptou o seguinte acordo, que na súa parte dispositiva di: PRIMEIRO: Aprobar definitivamente o Proxecto de Modificación puntual do Plan Especial do Casco Histórico do Concello de Corcubión na parcela nº 3, couzada 7, sita na Rúa Salvador Allende, de acordo co artigo 86.1f) da Lei 9/2002 de Ordenación Urbanística e Protección do Medio rural de Galicia. Incorporando a ficha modificada no Plan Especial do Casco Histórico de Corcubión, substituíndo a anterior. SEGUNDO: Dar traslado deste acordo a Consellería de Medio Ambiente, Territorio e Infraestructuras, a Dirección Xeral de Patrimonio, a Secretaría, os departamentos técnicos e o interesado. Así mesmo, faise constar que con data 7 de Outubro de 2011, foi notificada a Consellería de Medio Ambiente, Territorio e Infraestructuras, que é a que ostenta a competencia neste momento, a documentación referida polo punto 3 do artigo 92 da Lei 9/2002. Faise constar así mesmo a Normativa Particular da ficha modificada do Plan Especial do Casco Histórico de Corcubión, sendo a seguinte: Réxime Urbanístico: normal. Condicións Urbanísticas: - nº de plantas: 2. - Altura cornisa: 5,5 m - Fronte edificación: 6 m - Superficie parcela: 53,20 m2. - Superficie a ocupar: 53,20 m2. - Superficie libre: 0 m2 - Nº máximo de vivendas: 1. Observacións: Permítese a adicción dunha planta. O que se fai público, salvando os termos que resulten da aprobación definitiva da acta, en cumprimento do ordenado e para os efectos oportunos. En Corcubión a 7 de Outubro de 2011. O Alcalde-Presidente Francisco J. Lema Fuentes.
18/10/2011 | Administración LocalMunicipal
Santiago de Compostela
Persoal
Nomeamentos de persoal eventual do Concello de Santiago

Por resolucións da Alcaldía de datas 8 e 12 de xullo 2011 noméase ao persoal eventual que deseguido se indica: – Equiparados a nivel retributivo cos funcionarios municipais do grupo A1, nivel 24 de complemento de destino: Dona Valeria Andrea Cancha Riejos (DNI 35314249-F) Don Dionisio Miguel Belbel Sire (DNI 33293600-L) Don Alatz Gomez Vizcaino Vandellos (DNI 44818830-H) – Equiparados a nivel retributivo cos funcionarios municipais do grupo C1 nivel 20 de complemento de destino: Dona Edy Shujuan El Karraoui Barnadas (DNI 33288275-F) Dona Soledad Rocio Sofia Laura Simica Tout (DNI 33298832-F) Don Miguel Ángel Seoane Otero (DNI 33295247-X) Dona Fátima Camino Fernández (DNI 44811592-W) – Equiparado aos efectos retributivos ao grupo A1 nivel 28: Don Mario Andrei Viladesau Lembo Por acordo da Xunta de Goberno Local do 26 de xullo de 2011, noméase como eventual, equiparado ao nivel retributivo cos funcionarios municipais do grupo A1 nivel 24 a: Don Voicu Breeze Casacuberta Por decreto da Alcaldía do 19 de xullo de 2011, ratificado polo Pleno da Corporación o 28 de xullo de 2011, noméanse, como auxiliares administrativas grupo C2 nivel 14 a: Dona Aurora Juana Folgueras Llansana que se fai público, en virtude do que dispón o art.44 do Regulamento de organización, funcionamento e réxime xurídico das entidades locais. Santiago de Compostela, 6 de outubro de 2011. A concelleira-delegada de persoal (P. D.) Asdo.: Amelia González BrandarIz
18/10/2011 | Administración LocalMunicipal
Porto do Son
Exposición pública da conta xeral de 2010

Formulada e rendida a conta xeral do orzamento deste Concello correspondente ao exercicio de 2010, e informada pola Comisión Especial de Contas, exponse ao público cos documentos que a xustifican e o informe da mencionada comisión, na Intervención do Concello, durante o prazo de quince días hábiles, contados a partir do seguinte ao da inserción do presente edicto no Boletín Oficial da Provincia, ao obxecto de que os interesados poidan examinala e formular por escrito as reclamacións, reparos ou observacións que se estimen pertinentes, durante o dito prazo de exposición e os oito días seguintes, de conformidade co disposto nos artigos 116 da Lei 7/1985, do 2 de abril, reguladora das bases do réxime local e artigo 212.3 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais. Porto do Son, 7 de outubro de 2011. O Alcalde Asdo) José Luis Oujo Pouso
06/10/2011 | Administración LocalMunicipal
Boimorto
Delegación de funcións da Alcaldía no segundo tenente de alcalde

O Sr. alcalde do Concello de Boimorto, con data 29.09.2011, dictou o decreto que deseguido se transcribe: • Decreto n.º 317/2011. –Debido á ausencia do termo municipal por esta Alcaldía-Presidencia, e de conformidade co disposto nos artigos 23.3 da Lei 7/1985, do 2 de abril, reguladora das bases do réxime Local e 44, 47 e 48 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, e 13 da Lei 30/1992, de réxime xurídico das administracións públicas e do procedemento administrativo común, pola presente RESOLVO: PRIMEIRO.–Delegar no segundo tenente de alcalde do Concello de Boimorto, D. Javier Marcelo Roberto Rafael Cubeiro Revoltos, a totalidade das funcións da Alcaldía, dos días 30 de setembro e 1 e 2 de outubro do presente ano, ambos incluídos. SEGUNDO.–O presente Decreto surtirá efectos a partires do día 30 de setembro incluído, sen prexuízo da súa publicación no Boletín Oficial da Provincia, debendo dar conta ó Pleno na primeira sesión que este celebre.” Boimorto, 29 de setembro de 2011. O alcalde Asdo.-José Ignacio Portos Vázquez